
Nr.71444/11.06.2026

REFERAT DE APROBARE 
privind respingerea plângerii prealabile formulată de domnul Ilcu Daniel-Ioan,  împotriva Hotărârii  Consiliului Local al municipiului Alba Iulia  nr. 104/15.04.2026
 
Plângerea prealabilă nu menționează dreptul subiectv încălcat, interesul legitim în obținerea revocării actului admnistrativ și nici folosul, câștigul  concret al promovării unei asemenea acțiuni. Sub acest aspect plângerea prealabilă este inadmisibilă. 
       Petentul este obligat să justifice interesul de a acționa, așa cum prevede art. 33 din Codul de procedură civilă. În contenciosul administrativ, prevederile exprese ale art. 8 alin. 11 din Legea nr. 554/2004, obligă petentul să justifice folosul practic, personal și concret, respectiv să dovedească că a avut loc o încălcare a dreptului sau interesului său legitim privat, iar mai apoi, în sprijinul cererii, să susțină argumentat și motivat vătămarea interesului public, ce ar decurge din actul administrativ atacat. 

       Faptul că prin reorganizare o structură organizatorică, serviciu, a fost transformată într-o altă structură organizatorică, direcție, cu îndeplinirea normativului de personal și cu respectarea cerințelor legale ori că un post a fost desființat/transformat sau că un angajat desfășoară activități  într-un anumit compartiment  nu încalcă vreun drept subiectiv al petentului și nici nu vatămă interesul său legitim privat. Nici unul dintre motivele invocate în cuprinsul plângerii nu sunt de natură a justifica un folos practic, concret pe care petentul l-ar obține în cazul în care plângerea ar fi admisă, din contră, s-ar încălca dreptul și s-ar vătăma interesul legitim al instituției de a se reorganiza în vederea eficientizării activității. 

       Plângerea este structurată pe șase puncte. 

       Cu privire la acestea:

        Hotărârea Consiliului Local al municipiului Alba Iulia nr. 104/15.04.2026 privind aprobarea reorganizării aparatului de specialitate al primarului municipiului Alba Iulia, aprobarea organigramei și a statului de funcții a fost adoptată cu respectarea prevederilor legale în vigoare și cu respectarea Comunicării Instituției Prefectului nr.4043/16.03.2026 înregistrată la Primăria municipiului Alba Iulia sub nr.32271/16.03.2026 prin care a fost comunicat numărul maxim de posturi pentru anul 2026.
        În exercitarea atribuțiilor de verificare a legalității Instituția Prefectului nu a emis nici o adresă privind nelegalitatea sau revocarea Hotărârii Consiliului Local nr. 104/15.04.2026. Menționez că, urmare a reorganizării, Hotărârea Consiliului Local nr. 104/15.04.2026 nu este suspendată sau anulată prin hotărâre judecătorească.
            Față de cele ce preced, propun respingerea plângerii prealabile ca netemeinică și nelegală. 

